iraklixyz/georgian-wikipedia-cleaned huggingface dataset:
ანდალუსიური ძაღლი

ანდალუსიური ძაღლი — ლუის ბუნიუელისა და სალვადორ დალის განთქმული სიურრეალისტური ფილმი, რომელიც 1929 წელს გამოვიდა პარიზში.

სიუჟეტი
ფილმი შავ-თეთრია და წარმოადგენს სიურრეალისტური, ხშირად შოკისმომგვრელი სურათებისა და სცენების კრებულს. ფილმი იწყება პროლოგით, სადაც ლუის ბუნიუელი ჯერ ლესავს დანას, შემდეგ გადის აივანზე და სავარძელში მჯდომ ქალს დანით თვალს უსერავს. ამავდროულად ღრუბელი გადაკვეთს სავსე მთვარის დისკოს.

სხვა სცენები აბსურდულია და ერთმანეთთან შინაარსობრივად დაკავშირებული არ არის. ისინი ერთმანეთისგან გამიჯნულია ტიტრებით: "რვა წლის შემდეგ", "ხვალ სამ საათზე", "თექვსმეტი წლის წინ" და "გაზაფხულზე". ფილმის ყველაზე ცნობილი სცენებია: კაცის ხელებში მოქცეული ქალის მკერდი, რომელიც საჯდომად გადაიქცევა; კაცის ხელისგული, რომელზეც ხვრელია, საიდანაც ჭიანჭველები ამოდიან; კაცის მოკვეთილი მაჯა; კაცი, რომელიც ორი ბაგირის გამოყენებით ზურგით სხვადასხვა ნივთებს მიათრევს, მათ შორის ორ როიალს, ორ მკვდარ სახედარს და ორ ღარიბ სემინარისტს. სცენები ფილმის ბოლოს არ ერთიანდება და კვლავ ამოუცნობი რჩება.

გადაღება
ბუნიუელი და დალი ერთმანეთის სტუდენტობიდან, 20-იანი წლებიდან იცნობდნენ. 1928 წელს ისინი ფიგუერესში, დალის მშობლიურ ქალაქში ერთმანეთს შეხვდნენ და საკუთარი სიზმრები გაუმხილეს. ბუნიუელმა სიზმარში ნახა გრძელი და ვიწრო ღრუბელი, რომელმაც სკალპელივით გადაკვეთა მთვარის დისკო. დალის კი დაესიზმრა, რომ მისი ხელი სავსე იყო ჭიანჭველებით. მათ გადაწყვიტეს, ეს ყველაფერი ექციათ ფილმად, რომელშიც არაფერი იქნებოდა რაციონალური, ლოგიკური და ფსიქოლოგიურად ახსნადი.

სცენარი დაიწერა ერთ კვირაში.გადასაღებად საჭირო ფული ბუნიუელმა დედას გამოართვა. გადაღებები საფრანგეთის ჩრდილოეთში მიმდინარეობდა და 14 დღეს გაგრძელდა. ბუნიუელმა ფილმი პარიზში დაამონტაჟა. ბუნიუელმა დამონტაჟებული ფილმი აჩვენა მან რეისა და ლუი არაგონს, რომლებიც აღფრთოვანდნენ.

1929 წლის აპრილში პირველი საჯარო პრემიერა შედგა. პრემიერისას გრამოფონი უკრავდა რიხარდ ვაგნერის მუსიკას ოპერიდან "ტრისტანი და იზოლდა" და არგენტინულ ტანგოს. არსებობს ფილმის ასლი, სადაც ასევე ბეთჰოვენის მუსიკა ისმის.

ბუნუელმა და დალიმ სახელი გაიქთვეს და პარიზის სიურრეალისტურ წრეებს დაუახლოვდნენ. ისინი მოგვიანებით კვლავ თანამშრომლობდნენ ფილმში ოქროს საუკუნე, რომელიც სტილისტურად "ანდალუსიური ძაღლის" გაგრძელება იყო.

საინტერესო ფაქტები
ფილმის ორივე მთავრმა მსახიობმა თავი მოიკლა: პიერ ბატჩეფმა პარიზში, 1932 წელს, ხოლო სიმონა მარეილიმ 1954 წელს პერიგიოში.
ფილმში გაჭრილი თვალი ხბოსია. ბუნიუელმა ძლიერი განათების საშუალებით მოახერხა რომ ცხოველის ტყავი კადრში ადამიანის ნაზ კანს დამსგავსებოდა.
გამოთქმით ანდალუსიური ძაღლი მადრიდში ე.წ. დედიკოს ბიჭებს მოიხსენიებდნენ
ფილმი შეიცავს იმ პერიოდის მწერლების ნაწარმოებების რამდენიმე ალუზიას, მათ შორის იყო ფედერიკო გარსია ლორკას ლექსები და ხუან რამონ ხიმენესის რომანი "პლატერო და მე", რომელიც ფილმის ავტორებს ძალიან არ უყვარდათ.
ფილმის პრემიერაზე ბუნიუელს ჯიბეები ქვებით ჰქონდა სავსე, რათა გამოეყენებინა აჟიოტაჟის შემთხვევაში აღშფოთებული პუბლიკისგან თავის დასაცავად, მაგრამ მისი შიში უსაფუძვლო გამოდგა
გალისიის სამეფო

გალისიის სამეფო – სამეფო სამხრეთ–დასავლეთ ევროპისა და ჩრდილოეთ–დასავლეთ პირენეს ნახევარკუნძულის ტერიტორიაზე. არსებობდა 410 – 1833 წლებში. სამეფო დააარსა სვებების მეფე ხერმერიხმა 410 წელს. გალისიამ ესპანურ სამეფოებს შორის პირველმა მიიღო კათოლიკობა და ასევე პირველმა მოჭრა საკუთარი მონეტა. ვესტგოთების ბატონობის შემდეგ (585-711 წწ.) გალისია შევიდა ასტურიისა და ლეონის სამეფოების შემადგენლობაში.
ალავა

ალავა — პროვინცია ჩრდილოეთ ესპანეთში, ბასკეთის ავტონომიური რეგიონის სამხრეთ ნაწილში. პროვინციის მოსახლეობა შეადგენს 301 926 კაცს. ფართობი – 2963 კმ². ალავას დედაქალაქია ვიტორია.

ალავის პროვინციას ესაზღვრება ესპანეთის შემდეგი პროვინციები:ბურგოსის პროვინცია, ლა-რიოხა, ნავარა, გიპუსკოის პროვინცია და ბისკაიის პროვინცია.
კვინკატრია

კვინკატრია ან კვინკატრუსი (ლათ. ან ) ძველი რომაული ტრადიციით იყო მინერავასადმი მიძღვნილი ფესტივალი, რომელიც ყოველი წლის 19 მარტს აღინიშნებოდა. ვაროს თანახმად ფესტივალს ასეთი სახელი ეწოდა იმის გამო, რომ ის იდებიდან მეხუთე დღეს აღინიშნებოდა, იგივე პრინციპით, როგორც ტუსკულანებმა ფესტივალს იდებიდან მეექვსე დღეს სექსტანუსი დაარქვეს, ან მეშვიდე დღეს სეპტიმატრუსი. თუმცა ოვიდიუსის თანახმად ფესტივალს ასე ეწოდებოდა იმის გამო, რომ ხუთი დღე მიმდინარეობდა. პირველ დღეს სისხლი არ იღვრებოდა, დანარჩენ დღეებში კი გლადიატორების შერკინებები იმართებოდა. სავარაუდოდ დამატებითი ოთხი დღე ფესტივალს იულიუს კეისრის პერიოდში დაამატეს, ხალხისთვის სანახაობის გასახანგრძლივებლად და ღრეობის გასახანგრძლივებლად.
ეკლის გვირგვინი

ეკლის გვირგვინი ეს არის დაწნული ეკალი რომელიც ქრისტეს ჯვარცმის წინ თავზე დაადგეს როგორც მეფის გვირგვინი. სანამ ჯვარს გააკრავდნენ ხალხი დასცინოდა და იძახდა აბა თავს უშველე მეუფე ჰურიათაო.
თავის დროზე ის ბიზანტიაში ინახებოდა მაგრამ შემდეგ ჯვაროსნული ომების შემდგომ საფრანგეთში გადაინაცვლა.
(მათ. 27:27-30)
(მარ. 9:17-19)
ფოტო გალერეა
ორანტა

ორანტა (, ნათესაობითი ბრუნვა ) — ღვთისმშობლის ერთ-ერთი იკონოგრაფიული ტიპი, რომელიც გამოისახება მთელი ტანით, ხელებაპყრობილი სახემდე, ხელისგულებით მაყურებლისაკენ. ორანტის ტიპი ადრინდელი ქრისტიანული მლოცველი ფიგურების გამოსახულებიდან მომდინარეობს (რომის კატაკომბების მოხატულობა). ორანტის გამოსახულება გვხვდება მონუმენტურ ფერწერაში, ბიზანტიურ, ქართულ, ძველ რუსულ ხატწერაში. გუმბათოვან ტაძრებში ორანტას ცენტრალური აფსიდის კონქზე გამოსახავდნენ. ორანტის პოზაში წმინდანებსაც ხატავდნენ.
აღმადგინებელი

აღმადგინებელის ხატი, რომელიც წმინდა ნინოს თანამედროვე - საუკუნისაა, ქართლში, წილკნის მონასტერშია დაცული.

მეორე ასეთივე სახელწოდების ხატი საუკუნეში განდიდდა სასწაულებით. წმიდა დიმიტრი როსტოველი მოგვითხრობს ამ ხატისადმი მლოცველი მძიმედ დასნეულებული მგალობლის სასწაულებრივი კურნების შესახებ.

ღმრთისმშობლის ხატს „აღმადგინებელი“ ხატს ევედრებიან სნეულთა კურნებისათვის.
ხუან მარტინ დელ პოტრო

ხუან მარტინ დელ პოტრო ( დ. 23 სექტემბერი, 1988, ტანდილი, არგენტინა) — არგენტინელი პროფესიონალი ჩოგბურთელი, მსოფლიოს ყოფილი მესამე ჩოგანი.

2009 წელს, 21 წლის დელ პოტრომ კარიერაში ერთადერთი დიდი სლემის ტურნირი მოიგო. ნახევარფინალში რაფაელ ნადალის დამარცხების შემდეგ, ფინალში არგენტინელმა როჯერ ფედერერს სძლია და აშშ-ის ღია პირველობა მოიგო. დელ პოტრო გახდა პირველი ჩოგბურთელი, რომელმაც დიდი სლემის ერთ ტურნირზე ფედერერი და ნადალი დაამარცხა. ასევე 2005 წლის საფრანგეთის ღია პირველობიდან 2013 წლის აშშ-ის ღია პირველობის ჩათვლით, დელ პოტრო დიდი ოთხეულის გარდა იყო ერთადერთი ჩოგბურთელი, რომელმაც დიდი სლემის ტურნირი მოიგო. მან ასევე ერთხელ გაიმარჯვა მასტერსის ტურნირზე. ჯამში დელ პოტროს -ის 22 ტურნირი აქვს ერთეულთა თანრიგში მოგებული.

ოლიმპიურ თამაშებზე, დელ პოტრომ ვერცხლის და ბრინჯაოს მედლები მოიპოვა ერთეულებში. სანაკრებო დონეზე, მან არგენტინას 2016 წელს პირველი დეივისის თასი მოუტანა.

სტატისტიკა და მიღწევები
დიდი სლემის ტურნირების ფინალები: 2 (1–1)
-ის მსოფლიო ტურის ფინალი: 1 (0–1)
(დ) – დახურული კორტი

ოლიმპიური ფინალები: 1 (0–1)
სახარება

სახარება, ევანგელიე ( ევანგელიონ — „კეთილი ამბავი“) — იესო ქრისტეს მიერ ქადაგებული ხსნის გზა, ცათა სასუფევლის მოახლოვება და მის მიერ სიკვდილის დამარცხების ამბავი; წმინდა წიგნებად ითვლება ქრისტიანობაში (ნაკლებად ისლამში), რომლებშიც აღწერილია მესიის დაბადება, ცხოვრებაზე, სასწაულებზე, წამებაზე, აღდგომაზე, ამაღლებაზე.

სახარებები
კანონიკური სახარებები
მათეს სახარება
მარკოზის სახარება
ლუკას სახარება
იოანეს სახარება

აპოკრიფული სახარებები
ეგვიპტელების სახარება
ესეების სახარება
ებრაელების სახარება
ებიონეტების სახარება
ევას სახარება
პეტრეს სახარება
მარიამ მაგდალინელის სახარება
ნიკოდიმეს სახარება
ფილიპეს სახარება
იუდას სახარება
თომას სახარება
მარკოზის იდუმალი სახარება
ასევე:
ბარნაბას სახარება (შუასაუკუნოვანი სახარება, დაწერილი ისლამური პოზიციიდან)
ბავშვობის სახარებები
თომას ბავშვობის სახარება
იაკობის სახარება
მაცხოვრის ბავშვობის არაბული სახარება
მარიამის სახარება

„მარიამ მაგდალინელის სახარება“ — აპოკრიფული სახარება კოპტურ ენაზე, ნაპოვნია კაიროში 1896 წელს გერმანელი მკვლევარი კარლ რაინდჰარტის მიერ, მაგრამ პირველად გამოქვეყნებული იყო 1955 წელს.

მოცემული ტექსტი ჩნდება ბერლინის კოდექსში (აჰმიმის წიგნი). მარიამის სახარების მანუსკრიპს, რომლის ერთადერთი ვერსია ნაპოვნი იყო აჰმიმის ხელნაწერებში, აკლია გვერდები პირველიდან მეექვსემდე და მე-11 — მე-14-მდე.

რესურსები
”მარიამის სახარება”
კოპტური ენა

კოპტური ენა — კოპტების ენა, შედის აფრაზიულ მიკროოჯახში. არის ძველი ეგვიპტური ენის განვითარების ბოლო საფეხური. ენა საკმაოდ ძველია. იყენებს კოპტურ დამწერლობას, რომელიც შექმნილია ბერძნული კოპტური დამწერლობის საფუძველზე. კოპტური ენა ამჟამად მკვდარია.

კოპტურ ენაზე დაწერილია და შემორჩენიალია ბევრი რელიგიური წერილობითი ძეგლი. ერთ-ერთი მათგანი მარიამ მაგდალინელის სახარებაა.
კოლუმბიის უნივერსიტეტის არქიტექტურის, ქალაქგეგმარებისა და ძეგლთა დაცვის ფაკულტეტი

არქიტექტურის, ქალაქგეგმარებისა და ძეგლთა დაცვის ფაკულტეტი (ინგლ. , , ცნობილი აკრონიმით ), კოლუმბიის უნივერსიტეტში, ნიუ-იორკი (აშშ), ერთ-ერთი წამყვანი და პრესტიჟული არქიტექტურის უმაღლესი სკოლა. მასში გაერთიანებულია რამდენიმე პროგრამა გარდა არქიტექტურისა, მათ შორის: ქალაქგეგმარების, ისტორიულ ძეგლთა დაცვისა და უძრავი ქონების განვითარების პროგრამები.

ფაკულტეტი საუკუნის მეორე ნახევარში ჩამოყალიბდა. თავდაპირველად ის კოლუმბიის ნაღმების სკოლის დეპარტამენტი იყო, ხოლო 1881 წელს ის ფორმალურ არქიტექტურის სკოლად ჩამოაყალიბა უილიამ რობერტ ვერმა, გახადა რა ის ერთ-ერთი პირველ ამგვარ პროფესიულ სკოლად ქვეყანაში. მიუხედავად სპეციალიზებული პროგრამების სიმრავლისა, ფაკულტეტის ბირთვს არქიტექტურა წარმოადგენს და სტუდენტებისა და პროფესორ-მასწავლებელთა ნახევარზე მეტი ამ სპეციალობით არის დაკავებული. ყველა პროგრამაში პროფესიული სწავლება გაერთიანებულია კვლევასთან.

სკოლის რესურსებში ერთ-ერთი ყველაზე ღირსშესანიშნავია ევერის არქიტექტურული და ნატიფ ხელოვნებათა ბიბლიოთეკა, აშშ-ის უდიდესი არქიტექტურული ბიბლიოთეკა, რომლის კოლექციაში არქიტექტურის თემაზე მსოფლიოში გამოცემული უპირველესი წიგნები და პერიოდული გამოცემები ინახება.

ფაკულტეტის ბოლო დეკანთა შორის იყვნენ არქიტექტორი ჯეიმზ სტიუარტ პოლშეკი და გამოჩენილი არქიტექტურული თეორეტიკოსი და დეკონსტრუქტივისტი ბერნარდ ჩუმი. მიმდინარე დეკანია მარკ უიგლი.

გამოჩენილი კურსდამთავრებულები
მაქს აბრამოვიჩი (1931) - დააპროექტა ევერი ფიშერის ჰოლი ლინკოლნის ცენტრში, გაეროს კომპლექსი და ასამბლეის ჰოლი.
გროსვენორ ატერბერი (1884) - მუშაობდა კოლუმბიის კამპუსის არქიტექტორებთან , & ; დააპროექტა ფორესტ ჰილს გარდენსი.
უილიამ ადამს დელანო (1896)
პიტერ აიზენმანი (1960) - დააპროექტა ევროპელ ებრაელთა მემორიალი ბერლინში.
ფილიპ გუდუინი (1912) - პროექტის თანაავტორი მომა-ს თავდაპირველი შენობის ნიუ-იორკში.
ჰენრი პელტონი (1889) - რივერსაიდის ეკლესიის პროექტის თანაავტორი, ნიუ-იორკი.
ჯონ რასელ პოუპი (1894) - ეროვნული არქივის შენობა და ჯეფერსონის მემორიალი ვაშონგტონში.

გამოჩენილი პროფესორ-მასწავლებლები
სტენ ალენი - პრინსტონის არქიტექტურის სკოლის დეკანი
რობერტ შტერნი - იელის არქიტექტურის სკოლის დეკანი
ბერნარდ ჩუმი - ალფრედ ლერნერის ჰოლის ავტორი (კოლუმბიის სტუდენთა ცენტრი)
უილიამ რობერტ ვერი - ჰარვარდის უნივერსიტეტის ვენეციური გოტიკის სტილის შენობების ავტორი
სტოვენ ჰოლი - არქიტექტორი
ბერი ბერგდოლი - მთავარი არქიტექტურული კურატორი მომა-ში.
ფრენკ გერი - არქიტექტორი
ადამი

ადამი (, ადამიანი; ერთფუძიანია სიტყვასთან დედამიწა , მიწა და , წითელი; , ) — თორასა (ქრისტიანობაში ძველი აღთქმა) და ყურანში პირველი ადამიანი, შექმნილი ღმერთის მიერ, ადამიანთა პირველი წინაპარი. ევას ქმარი, კაენის, აბელისა და შეთის მამა.

იუდაიზმის თანახმად ადამი და ევა არის ადამიანური ურთიერთობის მაგალითი. ქრისტიანულ თეოლოგიაში ადამი ადამიანის სიმბოლოა თავის ურთიერთობასთან ღმერთთან. თაყვანს სცემენ ისლამში, მანდეიზმსა და ბაჰაიზმში.

ძველი აღთქმის მიხედვით, ღმერთმა სამყაროს შექმნა მეექვსე დღეს დაასრულა იმით, რომ ადამი შექმნა თიხისაგან „ხატისაებრ თვისისა“, სიცოცხლის სული შთაბერა და საბრძანებლად დაუმკვიდრა დედამიწა და ყოველი სულიერი. ადამის მითი ყურანშიც აისახა, ამიტომ ადამი მუსლიმანებისთვისაც ადამიანთა წინაპარია. ადამის სახელთან დაკავშირებულია მრავალი ლეგენდა და თქმულება, რაც აპოკრიფულ და ბიბლიის შემდგომ იუდაისტურ ლიტერატურაში გვხვდება. ადამისგან წარმოდგება ქართული სიტყვა „ადამიანი“ — ადამის ჩამომავალი.
ლილითი

ლილითი — ებრაულ მითოლოგიაში ადამის პირველი ცოლი. ნახსენებია მკვდარი ზღვის ხელნაწერებში, ბენ-სირას ანბანში, ზოჰარში.

ლეგენდის თანახმად, როდესაც ლილითი დაშორდა ადამს, ის ეშმაკი გახდა, ახლადდაბადებულებს კლავდა (მსგავსი პერსონაჟი არსებობს არაბულ მითებშიც). მესოპოტამიურ მითოლოგიაში მოხსენებულია ასევე ღამის ეშმაკი, რომელიც ახლადდაბადებულებს ხოცავს, მას ლალუ ჰქვია.
ცხოველმყოფელი წყარო

ცხოველმყოფელი წყარო — ხატი, რომელიც სასწაულთმოქმედ წყაროზე აგებულ ღვთისმშობლის ტაძრის პატივსაცემად დაიწერა. ღვთისმშობლის ტაძრის განახლების მოძრავი საეკლესიო დღესასწაული, რომელიც აღდგომის პირველი კვირის პარასკევს აღინიშნება. გადმოცემის თანახმად დაარსებულია ლეონ -ის მიერ, საუკუნეში.

კონსტანტინეპოლის ახლოს ღვთისმშობლის სახელზე გაშენებული იყო ჭადრების ხეივანი და საუცხოო წყარო ამოდიოდა. ამ წყაროსთან მრავალგვარი სნეულებით შეპყრობილი ადამიანები განიკურნებოდნენ, მაგრამ დროთა განმავლობაში ეს ადგილი გაუბადურდა.

ერთხელ აქ მხედარმა ლეონ მარკელაოსმა, მოინდომა წყალი ეპოვა დამაშვრალი ბრმა მწირისთვის, რომელიც ამ მიდამოებში შეხვდა გზად. მას წყლის ძებნაში სასწაულებრივად ესმა ხმა, რომელმაც მიასწავლა წყარო. მითითების მიხედვით ლეონმა წყალი ბრმას თვალებზე სცხო, მოხუცს მხედველობა დაუბრუნდა. ეს ამბავი 450 წლის 4 აპრილს მოხდა. სწორდ მაშინ დაიწერა ეს ხატიც. მას შემდგომ რაც ლეონი იმპერატორი გახდა (455-473) იმ ადგილას სადაც წყარო მოდიოდა ააშენა ეკლესია რომელსაც ცხოველსმყოფელი წყარო დაარქვა. მასშემდეგ ამ ტაძარმა რამდენიმეჯერ იცვალა სახე თუმცა მას შემდეგ რაც კონსტანტინეპოლი დაეცა ეს ტაძარიც განადგურდა.და მხოლოდ 1834-1835 წლებში ცხოველსმყოფელ წყაროზე კვლავ აღადგინეს ტაძარი. ცხოველსმყოფელი წყაროს“ ხატის ერთ-ერთი ასლი, საროვოს უდაბნოში განდიდდა. მის წინაშე ლოცულობდა წმ. სერაფიმე საროველი.

ამ ხატის იკონოგრაფია უკავშირდება ძველი ბიზანტიური ხატის ნიკოპეია კირიოტისა (გამარჯვების მომტანი) ტიპს. თავდაპირველად ცხოველმყოფელი წყაროს ხატის ასლები ვრცელდებოდა წყაროს გარეშე. შემდგომ გამოსახულებაში გამოჩნდა ფიალა ხოლო მოგვიანებით კი ამ სახელწოდების ხატში გაჩნდა მცირე აუზი. თავად ნიკოპეია კირიოტისა ღვთისმშობლის ხატი თავდაპირველად წარმოდგება „“ ხატისაგან.

რესურსები ინტერენტში
://..//.
საცუმას აჯანყება

საცუმას აჯანყება ( სეინან სენსიო (სამხრეთდასავლეთის ომი)?) — საცუმას ყოფილ სამურაითა აჯანყება მეიძის მთავრობის წინააღმდეგ 1877 წლის 29 იანვრიდან 1877 წლის 24 სექტემბრამდე, მეიძის პერიოდის დაწყებიდან 9 წლის შემდეგ. ეს იყო ბოლო, და ყველაზე სერიოზული, შეიარაღებულ აჯანყებათა სერიაში ახალი მთავრობის წინააღმდეგ.
კიმ კლეისტერსი

კიმ ანტონი ლოდე კლეისტერსი (; დ. 8 ივნისი, 1983, ბილზენი, ბელგია) — ბელგიელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი ერთეულთა და წყვილთა თანრიგში.

კლეისტერსს ერთეულებში 4 დიდი სლემის ტურნირი აქვს მოგებული – 3 აშშ-ის ღია პირველობა და 1 ავსტრალიის ღია პირველობა.
მან ასევე სამჯერ მოიგო წლის შემაჯამებელი ტურნირი. ჯამში ბელგიელს ერთეულებში -ის 41 ტურნირი აქვს მოგებული. იგი 20 კვირის განმავლობაში იკავებდა ერთეულეთა რეიტინგში პირველ ადგილს.

კლეისტერსმა ასევე 2 დიდი სლემის ტურნირი მოიგო წყვილებში – 1 საფრანგეთის ღია პირველობა და 1 უიმბლდონი. ბელგიელი წყვილების რეიტინგში 4 კვირის განმავლობაში ლიდერობდა. სანაკრებო დონეზე, კლეისტერსმა 1 ფედერაციის თასი მოიგო ბელგიის ნაკრებთან ერთად.

ბელგიელმა კარიერა პირველად 2007 წელს 23 წლის ასაკში, ტრავმების გამო დაასრულა. 2008 წელს, მას ქალიშვილი ეყოლა. კლეისტერსი 2009 წელს დაუბრუნდა ჩოგბურთს და კარიერის დასრულებამდე 3 დიდი სლემის ტიტული მოიგო. ამ მიღწევით, იგი ერთგვარ რეკორდს იზიარებს მარგარეტ კორტთან. საბოლოოდ ბელგიელმა კარიერა 2012 წელს დაასრულა. 2017 წელს, კლეისტერსი საერთაშორისო ჩოგბურთის დიდების დარბაზში შეიყვანეს.

სტატისტიკა და მიღწევები
დიდი სლემის ტურნირების ფინალები
ერთეულები: 8 (4–4)
წყვილები: 3 (2–1)
შერეული წყვილები: 1 (0–1)
წლის შემაჯამებელი ტურნირის ფინალები
ერთეულები: 3 (3–0)
(დ) – დახურული კორტი

წყვილები: 1 (0–1)
ტეგი

ტეგი (ან თეგი, ) — ნებისმიერ საიტზე, ბლოგზე, ფორუმზე, ვიდეო- ან ფოტომასალაზე მიმაგრებული საძიებო სიტყვა, რომელიც აღნიშნავს ამა თუ იმ მასალის მიკუთვნებას გარკვეული კატეგორიისადმი. მაგალითად, ვიკიპედიაში მსგავს ტეგებს პირდაპირ კატეგორიები ეწოდებათ.

ტეგის მიზანია დაახასიათოს და იდენტიფიკაცია გაუკეთოს ინტერნეტში გამოქვეყნებულ მასალებს. ტეგები ეხმარება მომხმარებლებს, იპოვონ კონკრეტული ინფორმაცია საძიებო ველში ჩაწერილი სიტყვის მიხედვით.

სოციალური ქსელების განვითარებასთან ერთად, გამოჩნდა ახალი კატეგორია — ჰეშტეგი.
მონგოლფიერი

მონგოლფიერი (ფრანგ. ) — აეროსტატი გარსით, ავსებული ცხელი აირით. სახელი მიიღო გამომგონებელი ძმები მონგოლფიეების — ჟოზეფ-მიშელისა და ჟაკ-ეტიენის პატივსაცემად. პირველი წარმატებული გაფრენა განხორციელდა ქალაქ ანონეში (საფრანგეთი), 1783 წლის 5 ივნისს. შესაბამისად, მონფოლფიე უძველესი წარმატებული ადამიანის საფრენი აპარატია.
თუთის აბრეშუმხვევიას დაავადებანი

თუთის აბრეშუმხვევიას დაავადებანი, აბრეშუმის პარკის მოსავლის შემცირების ერთ-ერთი მიზეზი არის თუთის აბრეშუმხვევიას პარაზიტული და ინფექციური დაავადებები. პარაზიტულ დაავადებათაგან მეაბრეშუმეობას ყველაზე დიდ ზიანს აყენებს პებრინი (ნოზემატოზი), რომელსაც იწვევს პარაზიტი — ნოზემა , სპოროვნების კლასის წარმომადგენელი. პებრინი გადამდები და მემკვიდრეობითი დაავადებაა. ამიტომ იგი შეიძლება გაჩნდეს ზოგჯერ ჭიის გამოკვების რომელიმე ფაზაში, სხვა შემთხვევაში კი გავრცელდეს დაავადებული პეპლის კვერცხიდამ გამოჩეკილი დასენიანებული ჭიებით. დაავადე4ბის ნიშნებია: გრენიდან მურის გამოსვლის გახანგრძლივება, ჭიების დაღუპვა პირველივე ასაკში, ჭიების მურა შეფერილობა, ცუდად ჭამა, ზრდაში ჩამორჩენა, სხეულზე მოყავისფრო-მოშავო ლაქები და სხვა.

ბრძოლის ღონისძიებანი: პებრიანი პეპლებისაგან მიღებული გრენის მოსპობა; საჭიე ინვენტარის დეზინფექცია ფორმალინის 4%-იანი ხსნარით; საღი გრენის დამზადება ცელულარული, თერმული ან ბიომეთოდით.

აბრეშუმხვევიას ინფექციური დაავადებებიდან უფრო გავრცელებულია მუსკარდინი, ფლაშერი, სიყვითლე და სხვა. მუსკარდინს იწვევს სხვადასხვა სახეობის პარაზიტული სოკო. დაავადებულ ჭიებს სხეულზე უჩნდებატ მოშავო-მოყავისფრო ლაქები, კანის ცვლა ძნელდება, მკვდარი ჭია ხმება, იფარება თეთრად სოკოს სპორებით, პარკი შერხევისას თავისებურ მკვეთრ ხმას გამოსცემს, ნორმალურზე 2-2,5-ჯერ მსუბუქია.

ბრძოლის ღონისძიებანი: საჭიეს დეზინფექცია ფორმალინით ან ქლორამინით, ჭიებზე ფუნგიციდური პრეპარატების შესხურება.

ფლაშერი ანუ სიდამპლე ბაქტერიული დაავადებაა. ჭიები ავადდებიან მე-4 - მე-5 ასაკში, ცახებზე ასვლისას და ხშირად 2-3 დღეში იღუპებიან. დაავადების სიმპტომებია კუჭის აშლილობა, ჭამის შეწყვეტა, მოუსვენარი მოძრაობა, გაშვება, პირიდან მურა ფერის სითხის წვეთა და სხვა.

ბრძოლის ღონისძიებანი:დაავადების შენიშვნებისთანავე საღი ჭიების გადაყვანა სუფთა საფენზე, თუთის ფოთლის ხარისხის კონტროლი და მუხლუხების კვების რეჟიმის დაცვა.

სიყვითლე ვირუსული დაავადებაა, რომელიც უმთავრესად ჭიასა და ჭუპრს აზიანებს. დაავადებული ჭია ჭამას წყვეტს, მოუსვენრად მოძრაობს, შესივებულია, კანი დაჭიმულია, ბრწყინავს, სუსტდება და ადვილად სკდება. გამოყოფილი მღვრიე სქელი სითხე ინფექციურია - დიდი რაოდენობით შეიცავს 3-5 მკმ ზომის ექვსწახნაგოვან პოლიედრებს. სხეული სწრაფად იხრწნება, შავდება.

ბრძოლის ღონისძიებანი: საჭიეს და ინვენტარის დეზინფექცია, კვების დროს სანიტარული რეჟიმის დაცვა.
წირი

წირი — გეომეტრიული პირველსაწყისი ცნება, რომლის ზუსტი და საკმაოდ ზოგადი განსაზღვრება წარმოადგენს დიდ სიძნელეს; ამიტომ გეომეტრიის სხვადასხვა დარგში სხვადასხვანაირად განსაზღვრავენ.

თუ წირი თავისთავს კვეთს, მაშინ მას შეკრულ წირს უწოდებენ. შეკრული წირი სიბრტყეს ყოფს შიგა და გარე არედ.

ელემენტარულ გეომეტრიაში განიხილება წრფეები, წრფის მონაკვეთები, ტეხილი წირები, რომლებიც შედგენილია მონაკვეთებისაგან, და ზოგიერთი სხვა წირი. წირის თითოეული სახე განისაზღვრება ამა თუ უმ ხერხით (მაგ., წრეწირი განისაზღვრება როგორც იმ წერტილთა გეომეტრიული ადგილი, რომელთა მანძილი მოცემულ წერტილამდე — წრეწირის ცენტრამდე — მუდმივია).

ზოგჯერ წირს განსაზღვრავენ როგორც ზედაპირის ნაჭრის საზღვარს (ზედაპირი ამ დროს განისაზღვრება როგორც სხეულის საზღვარი)ან როგორც მოძრავი წერტილის ტრაექტორიას. ელემენტარულ გეომეტრიაში არ ხერხდება ამ განსაზღვრათა მკაფიო ფორმულირება.
გვადალეტე

გვადალეტე — პატარა მდინარე ესპანეთის პრივინცია კადისში. სათავეს იღებს და მიედინება დაახლ. 1000 მეტრი სიერა-დე-გრასალემას ეროვნულ პარკში, შემდეგი 172 კმ-ის გავლის შემდეგ კი ჩაედინება კადისის ყურეში, ელ-პუეტრო-დე-სანტა-მარიაში - კადისის სამხრეთით მდებარე ქალაქში.

შესაძლებელია, რომ გვადელეტეს ბრძოლა გამართულიყო მდინარის მიდამოებში, სადაც ვესტგუთების არმია დამარცხდა მუსულმანურ არმიასთან.
ლუის ველეს დე გევერა

ლუის ველეს დე გევერა (; დ. 1 აგვისტო, 1579 — გ. 10 ნოემბერი, 1644) — ესპანეთის კლასიკური ლიტერატურის ხანის ერთ-ერთი მნიშვნელოვანი წარმომადგენელი. იგი სერვანტესის უმცროსი მეგობარი იყო.

დაწერილი აქვს 400 დრამა და კომედია, რომლებიც თავის დროზე დიდი პოპულარობით სარგებლობდა. მაგრამ მისი შემოქმედების მწვერვალი საქვეყნოდ ცნობილი იუმორით აღსავსე ნოველა „კოჭლის ეშმაკია“, რომელიც მადრიდში პირველად 1641 წელს დაიბეჭდა, ავტორის სიკვდილამდე 3 წლით ადრე.
საბაწმიდის ლავრა

საბაწმიდის ლავრა — უძველესი და უმნიშვნელოვანესი მონასტერი პალესტინაში, იერუსალიმის სამხრეთ-აღმოსავლეთით, დაახლოებით 13-15 კმ-ზე. სავანე დააარსა ცნობილმა საეკლესიო მოღვაწემ საბა განწმედილმა (439-532) საუკუნის 80-იან წლებში, იქ შეიქმნა ქრისტიანული მწერლობის მრავალი მნიშვნელოვანი ძეგლი ბერძნულ, ქართულ, სირიულ, სომხურ, არაბულ ენებზე.

ქართველები საბაწმინდაში
საბაწმიდის ლავრაში ქართველი ბერები ადრევე დასახლდნენ. - საუკუნეებში არაბთა მომძლავრების გამო სამშობლოდან გადახვეწილმა ქართველმა ბერებმა შეიმუშავეს ბიბლიური წიგნების ე.წ. საბაწმიდური რედაქცია (დაახლოებით ს.),განავითარეს ორიგინალური ჰიმნოგრაფია (ბასილი საბაწმიდელი, იოანე-ზოსიმე), თარგმნითი ლიტერატურა. გახშირდა ხელნაწერთა დამზადება, დაოსტატდნენ კალიგრაფები (მაკარი ლეთეთელი, გიორგი თბილელი, იოანე-ზოსიმე). იქ დამზადებულ ხელნაწერთაგან მნიშვნელოვანია 864 წლის ე. წ. სინის მრავალთავი - უძველესი ქართული თარიღიანი ხელნაწერი; ჭილ-ეტრატის იადგარი ( საუკუნე) და სხვა. საბაწმინდის ლავრის ცხოველი ურთიერთობა ჰქონდა საქართველოსთან. იქ შექმნილი ლიტერატურული პროდუქცია ქართველ მწიგნობართა და პილიგრიმთა საშუალებით გავრცელდა როგორც პალესტინაში, ისე საქართველოშიც და საგრძნობი გავლენა მოახდინა ქართული მწერლობის შემდგომ განვითარებაზე. გრიგოლ ხანძთელის დროს საბაწმიდის ლავრიდან სამხრეთ საქართველოში გადმოინერგა საბაწმიდური ტიპიკონი ( საუკუნე), რომლის ახალი რედაქცია ( საუკუნე) მთელ საქართველოში გავრცელდა.

 საუკუნიდან არაბთა მოძალებისა და სავანის ხშირი დარბევის გამო ქართველმა მოღვაწეებმა სხვა მონასტრებს მიაშურეს და ხელნაწერებიც ახალ სადგომებში გადაიტანეს. ამიტომაც საბაწმიდის ლავრის ქართულ ხელნაწერთა უმრავლესობა სინის მთაზეა დაცული; ორიოდე მათგანი ინახება თბილისსა და პეტერბურგში.
ვალენსიის პროვინცია

ვალენსიის პროვინცია — პროვინცია ესპანეთში, ვალენსიის ავტონომიური რეგიონის ცენტრალური ნაწილი. მისი დედაქალაქია ვალენსია

ვალენსიის პროვინცია გარშემორტყმულია ესპანეთის შემდეგი პროვინციებით: ალიკანტე, ალბასეტე, კუენკა, ტერიუელი, კასტელიონი. აღმოსავლეთ მხარეს ესაზღვრება ხმელთაშუა ზღვა.

მოსახლეობა: 2.543.209 ადამიანი
ფართობი: 10.563 კმ2

პროვინციაში არის 256 მუნიციპალიტეტი.
ადამის შექმნა

„ადამის შექმნა“ — მიქელანჯელოს ფრესკა, დაწერილი სავარაუდოდ 1511 წელს, არის სიქსტეს კაპელას ჭერზე დაწერილი ფრესკებიდან ერთ-ერთი ყველაზე გამორჩეული. ფრესკაზე აღწერილია სიუჟეტი ძველი აღთქმიდან — ღმერთის მიერ პირველი ადამიანის, ადამის შექმნა:

„ადამის შექმნა“ სიქსტეს კაპელის ერთ-ერთი ყველაზე გამორჩეული ფერწერული კომპოზიციაა. ღვთის მარჯვენა ხელი მამართულია ადამისაკენ. მათი ხელები ერთმანეთს არ ეხება. სავარაუდოდ, მიქელანჯელომ ამით ღვთიურისა და ადამიანურის ერთმანეთთან მიუწვდომლობა გამოხატა.
პობლეტის მონასტერი

სანტა მარია დე პობლეტის მონასტერი — ქრისტიანული მონასტერი, რომელიც დაარსდა 1151 წელს. მდებარეობს კონკა დე ბარბერაში, კატელონია, ესპანეთი. მონასწერი დააარსეს ფრანგმა ბერებმა. მთავარი არქიტექტორი იყო არნაუ ბარგესი.

იგი იყო სამეფო პანთეონი არაგონის გვირგვინის ხაიმე -დან მოყოლებული.

1835 წელს მონასტერი მიტოვებული იქნა. 1940-იან წლებში იგი აღადგინეს.

1991 წელს, მონასტერი შეიყვანეს იუნესკოს კულტურული მემკვიდრეობის ძეგლებში (კრიტერიუმი , ).
ტერუელის პროვინცია

ტერუელის პროვინცია — პროვინცია არაგონის ავტონომიაში, ჩრდილო-აღმოსავლეთ ესპანეთში. მისი დედაქალაქია ტერუელი.

იგი გარშემორტყმულია ესპანეთის შემდეგი პროვინციებით: ტარაგონა, კასტელიონი, ვალენსია, კუენკა, გვადალახარი და სარაგოსა.

ფართობი: 14 809 კმ²
მოსახლეობა: 138 686 (2003)
სიმჭიდროვე: 9.36 კაცი/კმ²
მუნიციპალიტეტები: 236
ჰერკულესის კოშკი

ჰერკულესის კოშკი არის ძველი რომაული შუქურა ნახევარკუნძულზე, რომელიც მდებარეობს დაახლ. 2.4 კმ-ის დაშორებით ქალაქ ლა-კორუნიადან, გალისია, ჩრდილო-დასავლეთ ესპანეთში. ნაგებობის სიმაღლე 55 მეტრია და გადაყურებს ჩრდილო ყინულოვანი ოკეანის სანაპიროს. იგი არის თითქმის 1900 წლის. რესტავრაცია გაუკეთდა 1791 წელს და იგი კვლავ გამოიყენება შუქურად.

ჰერკულესის კოშკი არის ესპანეთის ეროვნული მონუმენტი და ასევე 2009 წლის 27 ივნისიდან იუნესკოს კულტურული მემკვიდრეობის ძეგლი (კრიტერიუმი ).

იგი არის მეორე ყველაზე მაღალი შუქურა ესპანეთში, ფარო დე ჩიპიონას შემდეგ.